המועד נקבע בהחלטה 122/62 של העצרת הכללית, שנתקבלה ב-17 בדצמבר 2007. המועד של 25 במרץ נבחר לאחר שהאו"ם ציין את ה-25 במרץ 2007 כיום השנה המאתיים להפסקתו של סחר העבדים הטרנסאטלנטי.
יום הזיכרון צוין לראשונה ב-2008 ומדי שנה נבחר עבורו נושא מסוים.
המועד שנקבע התווסף ליום הזיכרון הבינלאומי לסחר העבדים והפסקתו. יום זיכרון זה נקבע על ידי הוועידה הכללית של ארגון אונסק"ו ב-1998. מועדו הוא ב-23 באוגוסט, מועד פרוץ מרד העבדים באי סנטו דומינגו בשנת 1791.
ביום הזיכרון בשנת 2015 נחנכה במטה האומות המאוחדות בניו יורק אנדרטה קבועה לזכר קרבנות סחר העבדים, שעוצבה על ידי האדריכל האמריקאי רודני לאון (Rodney Leon).
I Just Called to Say I Love You
I Just Called to Say I Love You (בעברית: התקשרתי רק כדי לומר שאני אוהב אותך) הוא בלדה שנכתבה, הופקה ובוצעה על ידי הזמר סטיבי וונדר. השיר נחשב למצליח ביותר של וונדר מבחינת מכירות, וזכה להצלחה רבה ברחבי העולם. הוא יצא לאור בשנת 1984.
רקע.
I Just Called to Say I Love You יצא לאור בשנת 1984 כחלק מפסקול הסרט האישה באדום, אשר נכתב על ידי וונדר. השיר זכה בפרס האוסקר לשיר המקורי הטוב ביותר, ובפרס גלובוס הזהב, ונכלל באלבום של פסקול הסרט. וונדר ביצע בהקלטת השיר את השירה והנגינה בכל הכלים.
בארצות הברית הגיע לראש מצעד הבילבורד הוט 100, מצעד שירי הרית'ם אנד בלוז ומצעד ההשמעות בתחנות הרדיו של מוזיקה עכשווית למבוגרים. בבריטניה שהה שירו של וונדר במשך שישה שבועות בראש המצעד. גם במדינות רבות בהן קנדה, גרמניה, צרפת ואוסטרליה זכה השיר במקום הראשון במצעדים. הוא היה מועמד לפרס גראמי בשלוש קטגוריות שונות בהן שיר השנה, אך לא זכה באף אחת מהן.
לאחר שהשיר יצא לאור, נתבע וונדר על ידי הכותב לויד צ'ייט, בטענה שוונדר השתמש בשיר שכתב ללא רשותו, תוך שימוש במילים ובלחן. בתביעתו טען צ'ייט שכתב את השיר שמונה שנים קודם לכן והשמיע את השיר לוונדר. התביעה הובאה בפני בית המשפט שפסק לטובת וונדר.
מריה יוזפה אמליה, נסיכת סקסוניה
מריה יוזפה אמליה, נסיכת סקסוניה (בגרמנית: Marie Josepha Amalia, Prinzessin von Sachsen; 6 בדצמבר 1803 – 18 במאי 1829), הייתה אחותם של פרידריך אוגוסט השני, מלך סקסוניה ויוהאן, מלך סקסוניה, ואשתו של פרננדו השביעי, מלך ספרד.
ביוגרפיה.
מריה יוזפה אמליה נולדה ב-6 בדצמבר 1803 בדרזדן שהייתה חלק מנסיכות הבוחר מסקסוניה, למקסימיליאן, נסיך סקסוניה ולקרולינה, נסיכת פארמה, בתם של פרדיננדו, דוכס פארמה ומריה אמליה, ארכידוכסית אוסטריה. בהיותה תינוקת קטנה מתה אמה, ובעבקות כך שלח אותה אביה למנזר, מה שגרם לה להיות דתית אדוקה כל חייה.
ב-20 באוקטובר 1819 התחתנה מריה יוזפה אמליה במדריד עם פרננדו השביעי, מלך ספרד, שכבר היה נשוי פעמיים, אולם עוד לא היו לו ילדים, וקיווה שנסיכה סקסונית, אשר משפחתה הייתה ידועה בפוריותה תלד לו יורש. בשל אדיקותה הדתית היא סירבה לקיים יחסי מין עם בעלה, והאפיפיור פיוס השביעי שלח לה מכתב מיוחד, על מנת לשכנעה שזה לא נוגד את הדת הקתולית. ב-18 במאי 1829 מתה מריה יוזפה אמליה בארנחואס כתוצאה מקדחת ללא ילדים, ולאחר מותה התחתן פרננדו עם מריה כריסטינה, נסיכת נאפולי וסיציליה, ממנה נולדו לו שתי בנות.
טורנסנטיאקאב
טורנסנטיאקאב (בהונגרית: Tornaszentjakab) הוא כפר קטן במחוז בורשוד-אבאוי-זמפלן שבצפון מזרח הונגריה.
בטורנסנטיאקאב חיו מעט יהודים.
לירוי וסטיץ'
לירוי וסטיץ (באנגלית: Leroy &amp; Stitch) הוא סרט הנפשה טלוויזיוני אמריקאי, מסוגת קומדיה ומדע בדיוני, שהופק על ידי Disney Television Animation. הסרט מבוסס על סדרת ההנפשה "" ששודרה לראשונה בשנת 2003, ומשמש כסרט שסוגר את עלילת הסדרה. הסרט בוים על ידי טוני קרייג ורוברטס גאנווי.
הסרט מתרחש לאחר עלילות הסרטים "לילו וסטיץ'", "" ו"לילו וסטיץ' 2 - הגליץ' של סטיץ'" והסדרה "", ומספר על לילו שהחזרה שלה לחלל מתעכבת כאשר ד"ר ג'מבה יוצר תאום רשע של סטיץ' מפני שד"ר המסטרוויל מכריח אותו.
הסרט שודר לראשונה בערוץ דיסני האמריקאי ב-23 ביוני 2006, וב-27 ביוני 2006 הסרט הופץ ב-DVD. הסרט אינו דובב לעברית ולא שודר בישראל, אך ב-15 במרץ 2019 הסרט עלה עם כתוביות לעברית בנטפליקס ישראל. אורך הסרט הוא כ-72 דקות, ושפת המקור שלו היא אנגלית (הסרט דובב לשפות נוספות, ביניהן צרפתית ואיטלקית).
בזמן שהסרט זכה לביקורות מעורבות, הוא היה מועמד בשנת 2007 לפרס סליל הזהב, אך לבסוף הוא הפסיד לסרט "השועל והכלבלב 2".
תקציר העלילה.
לאחר שהם תפסו בהצלחה את כל 625 היצורים והחזירו אותם לכדור הארץ, לילו מתכוננת להיפרד ממשפחתה הרחבה ולחזור לחלל. מפני שד"ר המסטרוויל מכריח את ד"ר ג'מבה ליצור תאום רשע של סטיץ', לילו צריכה להישאר בכדור הארץ ולהתאחד עם פליקלי, ג'מבה וסטיץ' כדי להציל את המצב.
הפקה.
הסרט הוא הסרט השלישי בזיכיון של לילו וסטיץ', אך לא היו מעורבים בו היוצרים כריס סנדרס ודין דבלואה, מפני שהם כתבו וביימו את סרט ההנפשה ממוחשבת של דרימוורקס הנפשה, "הדרקון הראשון שלי".
פסקול.
לסרט יצא אלבום מוזיקלי בשם "Lilo &amp; Stitch: Hawaiian Album". האלבום כולל מוזיקה בהשראת "כוכבי הלכת" של גוסטב הולסט, ומשאר הסרטים של הסדרה. האחראי על האלבום היה ג'יי. איי. סי. רדפורד.
רפי ועקנין
וארבוץ
וארבוץ (בהונגרית: Varbóc) הוא כפר קטן במחוז בורשוד-אבאוי-זמפלן שבצפון מזרח הונגריה.
בווארבוץ חיו מעט יהודים.
CCTV-2
CCTV-2 (עד 24 באוגוסט 2014 נקרא "כלכלה") הוא ערוץ טלוויזיה ציבורי סיני, המופעל על ידי הטלוויזיה המרכזית של סין. הערוץ מתמקד בכלכלה ועסקים, ובשירותים לאזרח.
היסטוריה.
CCTV-2 הושק ב-1973. באותה עת, היה זה הערוץ הראשון בסין ששידר בצבע, ושימש בעיקר למטרות חינוכיות.
ב-1983 הפך הערוץ לערוץ כלכלי, המשדר תוכניות ספורט, חקלאות, ושידורים חוזרים של תוכניות מיתר הערוצים הציבוריים של סין. כמו כן, הערוץ שידר תוכניות רכש ממדינות אחרות; בשנת 1996 הציגו בערוץ סיסמה "מודאגים באשר לכלכלה, למען עתיד טוב יותר".
בשנת 2003 שונה שם הערוץ, והוא הפסיק לשדר תוכניות ספורט, למעט את המשחקים האולימפיים. יתר התוכניות לא הושפעו מהשינוי שנערך.
תכנים מרכזיים.
תוכניות המשודרות בערוץ עוסקות בעיקר בנושאים הבאים:
צרעות עפצים
צרעות העפצים היא קבוצת חרקים מהסוג "Baryscapus" הכוללות כמה מיני צרעות.
צרעות עפצים אינן עוקצות בני אדם כצרעות כמו צרעה מזרחית וצרעה גרמנית. כפי ששמם מורה הן אחראיות ליצירת עפצים בעצים שונים, בכך שמטילות את ביציהן לתוך העלה, מה שגורם לגדילת עפצים בכך הצמח משמש כפודקאי לזחל הצרעה. כל עוד לא מדובר בכמות גדולה לא נגרם לעץ נזק ממשי.
מינים.
צרעת עפצי החטטים (maskelli Ophelimus)
מין פולש בישראל, שהידע עליו מועט ועדין נחקר. הוא מתרבה בעצי אקליפטוס.
הצרעה בצבע שחור, וגודלה מילימטר אחד. מופיעה בכמויות גדולות על עלים של חלק ממיני האקליפטוס בעיקר אקליפטוס המקור. היא מטילה את ביציה לתוך העלה וגורמת ליצירת עפצים, ואף מייבשת את העלים, מה שמוביל בסופו של דבר לנשירתם. היא תוקפת בעיקר עלים צעירים, וכמו כן עץ שניזוק בעבר יהיה בעדיפות להתקפה מחודשת.
צרעת עפצי החטטים חדרה לישראל כשיובאה ב-2001 מאוסטרליה והתפשטה בתוך שנים ספורות מרמת הגולן ועד הנגב. זן זה מתרבה במהירות גבוהה (כשלשה דורות בשנה). היא מעמידה את עצי האקליפטוס, להם ערך כלכלי רב (לתעשיית העץ ולמרעה דבורים), בסכנת הכחדה באזורים הנגועים. לא נמצא עדיין פתרון ראוי, הפתרון המומלץ ככל הנראה הוא יבוא אויבי הצרעה הטבעיים, שאמנם לא ישמידו את הצרעה לעולם אך ישמרו על מספר מוגבל.
קיימים מינים רבים של צרעות עפצים בישראל, ביניהם צרעת עפצי היבלות גם היא משתמשת באקליפטוס כפונדקאי, אך אוכלוסייתה אינה גדולה כמו הראשונה.
ויסלו
ויסלו (בהונגרית: Viszló) הוא כפר זעיר במחוז בורשוד-אבאוי-זמפלן שבצפון מזרח הונגריה.
בוויסלו חיו מעט יהודים ובמקום היה בית קברות יהודי.
זיליז
זיליז (בהונגרית: Ziliz) הוא כפר קטן במחוז בורשוד-אבאוי-זמפלן שבצפון מזרח הונגריה.
בזיליז חיו מעט יהודים ובמקום היה בית קברות יהודי.
ננסי קולן
ננסי אנה פרנסינה קולן (בהולנדית: Nancy Anna Francina Coolen; נולדה ב-10 בספטמבר 1973) היא מנחת טלוויזיה וזמרת הולנדית.
ביוגרפיה.
קולן נולדה באסטן שבדרום הולנד, בגיל חמש עשרה היא התגלתה במועדון לילה על ידי מפיק, לאחר מכן הוא ייסד את להקת "Twenty 4 Seven", בה שימשה כסולנית.
הלהקה הוציאה מספר סינגלים שזכו להצלחה ברחבי אירופה, ב-1996 החליטה לעזוב את הלהקה עבור קריירת סולו.
היא הוציאה שני שירים שהפכו ללהיטים בהולנד, ובאותו זמן גם החלה לעבוד כמנחה בטלוויזיה.
היא הגישה בין היתר תוכנית בערוץ המוזיקה ההולנדי "TMF Nederland", לאחר מכן גם הגישה את תוכנית חידון האהבה "Liefde is..." ב-RTL 5.
ב-1999 החלה להנחות את השעשועון "Rappatongo", אשר לאחר 200 פרקים ירד מהמסך.
מ-2000 ועד 2005 הנחתה את השעשועון "Lingo", ואחרי כן עברה לעבוד בערוץ SBS 6.
ב-2004 הנחתה את "Nationaal Songfestival", פסטיבל המוזיקה הלאומי של הולנד שהזוכה בו נשלח לייצג את הולנד באירוויזיון. באירוויזיון 2005 הייתה דוברת הניקוד של הולנד.
היא הגישה גם מספר תוכניות מציאות וביניהם "רוקדים על הקרח".
תאמין לי (שיר)
תאמין לי הוא סינגל שהוקלט על ידי הזמרת הישראלית עדן בן זקן. השיר יצא לאור ב-12 במרץ 2016, כסינגל הראשון והפותח מתוך אלבומה השני תאמין לי, על ידי חברת התקליטים אן אם סי יונייטד. השיר הוא שיר הנושא של האלבום.